L 58/1402
LV
Eiropas Savienības Oficiālais Vēstnesis
23.2.2023.
KOMISIJA IZMĒĢINĀJUMA PROJEKTI
PP 01 — NODAĻA PĒTNIECĪBA UN INOVĀCIJA (turpinājums) PP 01 23
(turpinājums)
PP 01 23 04
(turpinājums) Piezīmes
Pamatojoties uz 2022. gada 29. martā pieejamajiem datiem, Ukrainā kara dēļ ir pazuduši vairāk nekā 2 000 bērnu no 1 481 ģimenes.
Minētais skaitlis ik dienu, kamēr vien turpinās karš, pieaug par vairākiem desmitiem.
Citu pazudušu bērnu meklēšanā iesaistītu organizāciju karā un katastrofās gūtā pieredze liecina, ka atbilžu sniegšana katram ģimenes loceklim, kurš ir ziņojis par pazudušu bērnu, var ilgt daudzus gadus un var ietvert stingras ģimenes izsekošanas procedūras attiecībā uz katru nepavadīto Ukrainas bērnu Eiropā un katru kara bāreni, kā arī sadarbību ar Starptautisko komiteju bezvēsts pazudušo personu jautājumos, kura analizēs neidentificētas mirstīgās atliekas.
Ņemot vērā to, ka cilvēki var brīvi pārvietoties Savienības un EEZ teritorijā, ir būtiski ieviest stingras un ātras procedūras un instrumentus pārrobežu lietu pārvaldībai visā Eiropā.
"Missing Children Europe", kas ir Eiropas Federācija bezvēsts pazudušo un seksuāli izmantoto bērnu jautājumos, sagaida, ka, turpinoties karam, Savienībā pazudušo nepavadīto nepilngadīgo skaits strauji pieaugs, jo aizvien vairāk palielinās teritorijas, kurām tiek uzbrukts, un kara dēļ arvien vairāk bērnu kļūst par bāreņiem.
Šādos smagos apstākļos Ukrainas pazudušo bērnu organizācijai ("Missing Children Europe" loceklei) ir grūti atbalstīt vecākus un bērnus, jo tai nav pieejami biroji, un nākas izmantot tikai mobilo ierīci, e-pasta kontu un sociālos medijus.
Saziņa ar kaimiņvalstīm, piemēram, Poliju un Rumāniju, ir sarežģīta, un informāciju var viegli pazaudēt, nepareizi noglabāt vai pakļaut cilvēka kļūdām.
Ir vairāk nekā acīmredzams, ka šajā krīzē nepieciešama lietu pārvaldības sistēma, kas varētu apstrādāt pārrobežu informāciju par pazudušiem Ukrainas bērniem.
Kaut gan pazudušo bērnu organizācijām ir pieejami vairāki rīki un saziņas līdzekļi, tie attiecas tikai uz vietējām lietām, no kurām lielākā daļa ir saistītas ar aizbēgušiem pusaudžiem.
32 karstajām tālruņa līnijām 116000, no kurām lielākā daļa ir "Missing Children Europe" locekļi, trūkst rīka, kas atbalsta sadarbību un ātru pārrobežu informācijas apmaiņu par nepavadītiem bērniem, izmantojot kopīgu platformu, kurā augstu vērtēta datu drošība un privātums.
Ukrainai paredzētā ierosinātā pazudušo bērnu izsekošanas platforma izmantos tehnoloģiju spēku, lai pārrobežu pazudušu bērnu lietas varētu atrisināt iespējami laicīgāk un efektīvi, izmantojot organizāciju sadarbību.
Šajā izmēģinājuma darbībā tiek izmantoti pētniecības rezultāti un tehniskā zinātība, kas gūta no ES finansētā pamatprogrammas "Apvārsnis 2020" pētniecības projekta "ChildRescue" (Dotācijas nolīgums Nr.
780938), izveidojot nepieciešamās funkcijas un pakalpojumus, kas var apstrādāt pārrobežu lietas lielas nepieciešamības laikā.
Ierosinātās īstenošanas rezultātā tiks izveidota droša tīmekļa platformas vide, kura balstās uz pamata prototipu, kas izstrādāts saistībā ar iepriekš minēto "Apvārsnis 2020" iniciatīvu, lai nodrošinātu atbildi konkrētām vajadzībām, ko apzinājusi "Missing Children Europe" un tās reaģēšanas organizācija Ukrainā: — ziņošana par gadījumiem attiecībā uz pazudušiem Ukrainas bērniem un vietējo un pārrobežu gadījumu pārvaldība, iesaistot pilnvarotas organizācijas visā Eiropā; — droša dalīšanās ar informāciju par pārrobežu lietām starp iesaistītajām organizācijām, ņemot vērā to, ka bērns, kas pazudis no Ukrainas, var atrasties jebkurā vietā Eiropā (ne vienmēr pēc savas gribas); — esošās datu bāzes par pārrobežu lietām nodošana vienotajai platformai; — Ukrainas pazudušo bērnu lietu intelektiska salīdzināšana, pamatojoties uz progresīvām mašīnmācīšanās metodēm;